पाएं अपने शहर की ताज़ा ख़बरें और फ्री ई-पेपरडाउनलोड करें
शहर के झालावाड़ रोड स्थित जिला जेल जिला विधिक सेवा प्राधिकरण (डालसा) सचिव अल्का गुप्ता के निर्देश पर बंदियों को कोरोना संक्रमण से बचाने के लिए बुधवार को आयुर्वेदिक काढ़ा पिलाया गया।जिला विधिक सेवा प्राधिकरण कोरोना महामारी से आमजन को बचाने के लिए प्रयासरत है। जिला विधिक सेवा प्राधिकरण के निर्देशन में आयुर्वेद विभाग ने जिला कारागृह में 281 पुरुष कैदियों एवं 12 महिलाओं सहित स्टाफकर्मियों को काढ़ा पिलाया। इस दौरान आयुर्वेद विभाग ने बंदियों को कोरोना गाइडलाइन की पालना करने को कहा। साथ ही मास्क लगाने एवं बार-बार हाथ धोने को लेकर बंदियों को दिशा-निर्देश दिए। काढ़ा वितरण में डाॅ. अजय नागर एवं कंपाउंडर मुकेश मीना मौजूद थे।
छीपाबड़ौद| क्षेत्र के कोहड़ी गाव में कोविड-19 के बढ़ते मरीजों को देखते हुए राष्ट्रीय स्वयंसेवक संघ के स्वयंसेवकों ने ग्रामीणों को आयुर्वेदिक काढ़ा पिलाया। इस दौरान करीब 500 से 700 ग्रामीणों को काढ़ा पिलाया गया। स्वयंसेवकों ने ग्रामीणों को बताया कि इस महामारी से बचने का सबसे सरल तरीका है प्रतिदिन घर पर काढ़ा तैयार कर पीएं और घरों पर ही रहें। 18 वर्ष से ऊपर वाले युवा वैक्सीन के लिए रजिस्ट्रेशन करें और वैक्सीन लगवाएं। स्वयंसेवक केशव नारायण ने बताया काढ़ा वितरण में लोकेश नागर, निलेश, महेंद्र, दिनेश, मनीष, अभिषेक, दीपक, पवन आदि मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn